**Sunt o inimă pătrată**

*Liliana Tirel*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sunt o inimă pătrată

- ca o unitate stricată –

dacă o scuturi mai bine

cade pasărea albastră

ce se simte încă vie

cu pupile larg deschise

privind un tunel din neant.

\*

Dacă o scuturi mai bine

vezi cum mâinile minții cresc

spre norii încărcați de întrebări

se-ntind către gândul

ce-ți spune că lumea

nu este așa cum

ți-ai imaginat-o.

\*

Dacă o scuturi mai bine

picioarele te poartă

într-un timp ce curge

prin piramida speranței

din Universul tău

ce te vrea

fericit.